תמוז תשע"ח, יוני 2018

לכבוד

מנהלי/ות בתי הספר היסודיים הממלכתיים

רכזי חינוך חברתי , רכזי ומורי תרבות יהודית-ישראלית בכיתות א'-ט'

שלום רב,

הנדון: **פעילויות חווייתיות בתרבות יהודית-ישראלית לבתיה"ס הממלכתיים**

**בכיתות א-ט לשנה"ל ה'תשע"ט**

כחלק מתהליך הטמעת [תכנית הלימודים החדשה בתרבות יהודית-ישראלית](http://cms.education.gov.il/EducationCMS/Units/Mazkirut_Pedagogit/Tarbutisraelmoreshet/TarbutIsraelUmorashto/TochnitHamiktsoa.htm), מושם דגש על פיתוח היכולות להוראת המקצוע באופן חווייתי ומשמעותי אשר יעודד שיח מברר זהות. לשם כך הוקצה תקציב לתמיכה בפעילויות חווייתיות לבתי ספר המקצים את מספר השעות הנדרש בחוזר מנכ"ל ללימוד המקצוע.

זכאות לסבסוד

זכאים לסבסוד בתי הספר שמיישמים את תכנית הלימודים בתרבות יהודית-ישראלית על פי הנחיות משרד החינוך – ומקצים להוראתה:

**ביסודי**: לפחות 5 שעות שבועיות שנתיות בסך הכל בכיתות ג-ו; או לפחות 9 שעות שבועיות בסך הכל בכיתות ג'-ח'

**בחטיבת הביניים**: לפחות 5 שעות שבועיות שנתיות בסך הכל בכיתות ז-ט;

בתי ספר צומחים או בתי ספר של החינוך המיוחד המלמדים את המקצוע ואינם עומדים בהקצאת השעות מוזמנים לפנות לוועדת חריגים באמצעות ה[רפרנטים המחוזיים](http://cms.education.gov.il/EducationCMS/Units/Mazkirut_Pedagogit/Tarbutisraelmoreshet/odot_hamate/anshey_hamate.htm).

סוגי הפעילויות

הפעילות החווייתית שתסובסד לכיתות א' - ט' היא פעילות המופעלת על ידי גופים חיצוניים שתכניותיהם אושרו ע"י הפיקוח על המקצוע.הסבסוד יינתן לפעילויות שמתקיימות בין התאריכים 2/9/2018 לבין 7/6/2019 בלבד!

גובה הסבסוד

**סבסוד בסך 10 ₪** לתלמיד יינתן לבתי הספר עבור פעילות מרשימת פעילויות של גופים חיצוניים שאושרה בבתי הספר היסודיים ובחטיבות הביניים.

בתי הספר יהיו **זכאים** לסבסוד של עד 2 פעילויות לתלמיד ובסך הכל עד 20 ש"ח לתלמיד.

בחירת פעילויות מתוך הרשימה

אישור הפעילויות על ידי הפיקוח נעשה בהתבסס על המידע שנמסר על ידי הגופים והתאמתו לתכני תכנית הלימודים ולרוחה. על בית הספר לוודא שהפעילות המוזמנת והמבוצעת אכן תואמת לתוכן שאושר ומתאימה לערכי בית הספר ולאופייה הייחודי של קהילת בית הספר.   
לצפייה ברשימת הפעילויות המלאה

בכל מקרה של חריגה מהתוכן שאושר, נא [להודיע לנו](https://docs.google.com/forms/d/e/1FAIpQLSdSNWGaHj8t5y2Y4FYsKYeyyXKD9EMsI2JH4Ju653ui5gAeiA/viewform).

לפני הגשת ההזמנה והבקשה לסבסוד, על בתי הספר:

* לתאם עם הגוף המפעיל מועד לביצוע הפעילות
* לוודא שהם יכולים לשאת בעלויות המימון העצמי.

בתי ספר מוזמנים להיעזר במדריכי תרבות יהודית-ישראלית במחוזם לשם בחירת פעילויות המתאימות לאוכלוסייתם.

**אופן הגשת הבקשות**

להקלה על הגשת הבקשות ועיבוד הנתונים פותח שאלון כולל בו יוכל מנהל בית הספר להגיש בקשה מרוכזת אחת ובה תכללנה הבקשות לכל השכבות.

הדרכה הכוללת הנחיות מפורטות לאופן ההגשה וכתובת לשאלות תוכלו למצוא [באתר מורי המקצוע](https://www.tarbuty.org.il/)

כניסה למערכת הגשת הבקשות תעשה באמצעות הקישורים:   
[למנהלי בתי הספר היסודיים](http://sheelonim.education.gov.il/IdmInterview/Project/Start/tarbut)

[למנהלי חטיבות הביניים](http://sheelonim.education.gov.il/IdmInterview/Project/Start/tarbut_h)

**מועדים להגשת הבקשות**

* מערכת הגשת הבקשות תפתח וניתן להגיש בקשות לפעילויות מיום 21/6/2018 עד ליום 24/10/2018 בשעה
* הגשת בקשות לסבסוד פעילויות שתתקיימנה לפני 4/12/2018 תתאפשר רק עד ליום 15/7.
* בימים 16-18/7/2018 לא ניתן להגיש בקשות בשל עבודות תחזוקה של המערכת.
* מיום 19/7/2018 ועד ליום 24/10/2018 תפתח מערכת הגשת הבקשות להגשת בקשות נוספות, לסבסוד פעילויות שמועד ביצוען הוא מיום 11/12/2018 עד 7/6/2019.
* לתשומת לבכם!

הגשת בקשות לסבסוד פעילויות שתתקיימנה לפני 4/12/2018 תתאפשר רק עד ליום 15/7.

תשלום עבור פעילויות והעברת כספי הסבסוד

* בתי הספר שמזמינים פעילויות מגופים ינהלו את ההתקשרות עם הגופים המפעילים וישלמו לגופים את מלוא עלות הפעילות במועד שיוסכם ביניהם.
* משרד החינוך יעביר את הסבסוד לבית הספר בלבד, דרך הבעלות על בית הספר, באמצעות מערכת [מית"](http://apps.education.gov.il/mtrnet/)ר,

לתשומת לבכם!   
מקדמה על חשבון הסבסוד שאושר תועבר בחודש ינואר 2019. יתרת הסכום תועבר בחודש אוגוסט 2019. על בתי הספר לקחת זאת בחשבון בעת הזמנת הפעילות וההתחייבות לתשלום.

* לאחר ביצוע הפעילות, על בתי הספר למלא טופס משוב. אי-ביצוע הפעילות ו/או אי מילוי המשוב ישללו זכאות לסבסוד והסכומים שהועברו יקוזזו בדיעבד, באמצעות מערכת מית"ר.

למידע נוסף ולהגשת בקשות:

[**באתר מורי המקצוע**](https://www.tarbuty.org.il/)[**באתר תחום הדעת**](http://cms.education.gov.il/EducationCMS/Units/Mazkirut_Pedagogit/Tarbutisraelmoreshet/Lemida/SibsudHavayot/)

בברכה,

יובל סרי

מפמ"ר תרבות יהודית-ישראלית

אגף מורשת, משרד החינוך

העתק: יובל אוליבסטון, מנהל אגף א' מורשת